Publication: Magyar Közlöny
Issue: MK-1999-70 (Year: 1999, Number: 70)
Era: 1990-2004
Section: a 31/1999. (VIII. 6.) EüM—FVM együttes rendelethez
Paragraph Index: 625

1. Vizsgálati terv 1.1. Minden vizsgálathoz — annak megkezdése előtt — írásbeli tervet kell készíteni. A vizsgálati tervet a vizsgálat vezetőjének jóvá kell hagynia, dátummal és aláírással kell ellátnia, valamint a minőségbiztosítási személyzetnek érvényesítenie kell azt a GLP-nek való megfelelőség szempontjából. A vizsgálati tervet a vizsgálóhely vezetőségének és a megbízónak is jóvá kell hagynia. 1.2.1. A vizsgálati terv módosítását a vizsgálatvezetőnek meg kell indokolnia és jóváhagynia dátummal és aláírással, ezután együtt kell tárolni és kezelni a vizsgálati tervvel. 1.2.2. A vizsgálati tervtől való eltéréseket a vizsgálat vezetőjének és/vagy a helyszíni vizsgálatot vezető személynek le kell írnia, meg kell magyaráznia, el kell ismernie dátummal ellátva, továbbá a vizsgálat nyers adataival együtt kell kezelni. 1.3. A rövid idejű vizsgálathoz felhasználható az általános vizsgálati tervhez csatlakozó speciális vizsgálati kiegészítő.

Source: https://magyarkozlony.hu/hivatalos-lapok/4664456b6ca43ff86a2a2b6982a59c6fccf07275/dokumentumok/31c1a3f32db4c620634c8207553b5a3a23dbf7ef/letoltes